stanford-oval/wikipedia huggingface dataset:
Särkijärvi (Kouvola)

| Särkijärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°11′34″N, 26°54′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Kolulampeen 
Järvinumero:  14.985.1.010
Mittaustietoja
Pinnankorkeus:  114,9 m  
Pituus:  710 m  
Leveys:  350 m  
Rantaviiva:  2,023 km  
Pinta-ala:  11,976 ha  
Saaria:  ei saaria 
 fiSärkijärvi 
Särkijärvi  on Kymenlaaksossa Kouvolassa  Repoveden kansallispuiston lähellä sijaitseva järvi.
Maantietoa

Järvi on 710 metriä pitkä, 350 metriä leveä, ja sen pinta-ala on 12,0 hehtaaria. Järvellä ei ole kartan mukaan saaria.  Sen rantaviivan pituus on 2,0 kilometriä. Sen luoteisrantojen ohi kulkee metsäautotie.
Luontoarvoja

Järvi sijaitsee Repoveden kansallispuistossa. Sen rantametsät kuuluvat kansallispuistoon mutta sen vesialue ei. Järven ympäristössä ei kierrä retkipolkuja, sillä se jää Pahkajärven ampuma-alueen puolelle eikä se siten ole retkeilijöiden käytettävissä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Koskijärven valuma-alueeseen (14.985) se kuuluu. Järven vedenpinnan korkeus on 114,9 metriä mpy. Sen itärannan kapeasta luusuasta alkaa laskuoja, joka laskee Kolulammen länsirantaan.
Tarkoin vartioidut junat

| Tarkoin vartioidut junat> Ostře sledované vlaky |
| --- | --- |
 Tarkoin vartioidut junat (1966), elokuvajuliste.
Ohjaaja:  Jiří Menzel
Käsikirjoittaja:  Bohumil Hrabal (tarina)   Jiří Menzel
Tuottaja:  Zdeněk Oves
Säveltäjä:  Jiří Šust
Kuvaaja:  Jaromír Šofr
Leikkaaja:  Jiřina Lukešová
Tuotantosuunnittelija:  Oldřich Bosák
Pukusuunnittelija:  Olga Dimitrovová
Pääosat:  Václav Neckář   Jitka Bendová
Valmistustiedot
Valmistusmaa:   Tšekkoslovakia
Tuotantoyhtiö:  Barrandov Studio
Levittäjä:  Ústřední půjčovna filmů Netflix
Ensi-ilta:   18. marraskuuta 1966  15. syyskuuta 1967
Kesto:  88 min
Alkuperäiskieli:  tšekki
Aiheesta muualla
IMDb 
Elonet
AllMovie
Tšekin elokuva-arkisto
Infobox OKNimi-testi OK: 
Tarkoin vartioidut junat (tšek. Ostře sledované vlaky) on vuonna 1966 valmistunut tšekkoslovakialainen draamakomedia, jonka ohjasi Jiří Menzel. Sitä pidetään yhtenä tšekkoslovakialaisen elokuvan uuden aallon keskeisistä elokuvista. Elokuvassa seurataan nuoren pojan vaiheita ja työskentelyä juna-asemalla saksalaisten miehittämässä Tšekkoslovakiassa toisen maailmansodan aikana.
Tarkoin vartioidut junat oli ohjaajansa Menzelin esikoiselokuva, joka perustuu Bohumil Hrabalin samannimiseen kirjaan. Hrabal on kertonut kirjoittaneensa elokuvan käsikirjoituksen kuuteen kertaan yhdessä Menzelin kanssa. Elokuva on kirjaa pehmeämpi ja humaanimpi. Siitä puuttuu monia alkuperäisteoksen irvokkaita ja absurdeja yksityiskohtia. Hrabal on todennut pitävänsä itse elokuvaa parempana kuin alkuperäistä kirjaa. Elokuva kuvattiin Barrandov-elokuvastudioilla Prahassa.
Juoni

Saksa on häviämässä sodan ja vetäytyy. Nuori Miloš aloittaa työn Böömiläisellä rautatieasemalla. Häntä ei kuitenkaan kiinnosta asemaa vääjämättä lähestyvä sota vaan naiset. Miloš on ihastunut junassa työskentelevään Mašaan, jonka kanssa hän viettää yön. Hän kuitenkin epäonnistuu seksuaalisesti ja yrittää seuraavana päivänä itsemurhaa. Lääkäri kertoo Milošille, että nuorten miesten elämässä ennenaikainen siemensyöksy on normaalia. Hänen tulisi harjoitella kokeneemman naisen kanssa. Miloš pääsee neitsyydestään vastarintaliikkeeseen kuuluvan Viktoria Freien kanssa, kun Viktoria tuomassa asemalle pommia. Miloš toimittaa pommin perille ja attentaatti onnistuu. Miloš saa kuitenkin surmansa.
Näyttelijät

| 0 | 1 | 2 |
| --- | --- | --- |
|  Václav Neckář  | … |  Miloš Hrma    |
|  Jitka Bendová  | … |  Máša    |
|  Vladimír Valenta  | … |  Max, asemapäällikkö   |
|  Libuše Havelková  | … |  asemapäällikön vaimo   |
|  Josef Somr  | … |  junalähettäjä Hubička    |
|  Alois Vachek  | … |  Novak    |
|  Jitka Zelenohorská  | … |  Zdenka    |
|  Vlastimil Brodský  | … |  Zedníček    |
|  Ferdinand Krůta  | … |  Noneman-setä    |
|  Květa Fialová  | … |  kreivitär   |
|  Naďa Urbánková  | … |  Viktoria Freie    |
|  Jiří Menzel  | … |  Brabec    |
Vastaanotto

Elokuva voitti Oscar-palkinnon parhaana vieraskielisenä elokuvana vuonna 1967. Se oli myös katsotuin tšekkoslovakialaisen elokuvan uuden aallon elokuva. Vuoden 1968 neuvostomiehityksen jälkeen Menzel joutui julkisesti tuomitsemaan aiemman elokuvansa pystyäkseen jatkamaan työtään. Hän ei kuitenkaan palauttanut siitä saamaansa oscaria, vaikka viranomaiset sitä vaativat.
Taidemaalaus (lehti)

| Taidemaalaus |
| --- | --- |
Lehtityyppi:  aikakauslehti
Aihealue:  maalaustaide
Julkaisija:  Taidemaalariliitto
ISSN:  ISSN 1797-349x
Perustettu:  2007
Lakkautettu:  2011
Päätoimittaja:  Tiina Lamminen
Kotikunta:  Helsinki
Kotimaa:  Suomi
Ilmestymistiheys:  2–4 kertaa vuodessa
Kieli:  suomi
Aiheesta muualla
Taidemaalariliitto
Taidemaalaus oli Suomen Taidemaalariliiton julkaisema taidelehti, joka ilmestyi vuosina 2008–2011.
Yleistajuisen Taidemaalaus-lehden tavoitteena oli tuoda nykytaidetta ja erityisesti maalaustaidetta entistä laajemman yleisön tietoisuuteen ja toimia yhtenä taidekeskustelun foorumina. Lehti ilmestyi kahdesta neljään kertaa vuodessa, ja sen päätoimittaja oli kuvataiteilija Tiina Lamminen. Lehden neljän toimintavuoden aikana ilmestyi yhteensä 13 numeroa.
Aiheesta muualla

Lehti Taidemaalariliiton sivuilla (Arkistoitu – Internet Archive)
Lehtiarkisto issuu.com-sivustolla
Suojeluohjelma

Suojeluohjelma on ohjelma, jonka tarkoitus on elinympäristötyypin suojeleminen. Tällainen suojeluohjelma voi suojella esimerkiksi Itämerta, soita tai vaikkapa vanhoja metsiä.
Sunway TaihuLight

| Sunway TaihuLight |
| --- | --- |
Tyyppi:  supertietokone
Virta:  15 MW
Mukana toimitettu käyttöjärjestelmä:  Sunway RaiseOS (Linux-pohjainen)
Suoritin:  Sunway SW26010
Keskusmuisti:  1,3 PB
Sunway TaihuLight (kiin. 神威·太湖之光, Shénwēi·tàihú zhī guāng, "Taihujärven valo") on kiinalainen supertietokone, joka on tehokkaimpien tietokoneiden TOP500-listan kärkisijalla. LINPACK-testiohjelmalla mitattu tietokoneen maksimisuorituskyky on 93,02 petaflopsia. Aiemmin ykkössijaa pitäneen myös kiinalaisen supertietokoneen Tianhe-2:n maksimisuorituskyky on 33,86 PFLOPSia. Sunway TaihuLight on kokonaan Kiinassa kehitetty, kun Tianhe-2:ssa käytettiin Yhdysvalloissa valmistettuja mikrosiruja.
Tekninen toteutus

Tietokone käyttää Shanghai High Performance IC Design Centerin suunnittelemia SW26010-suorittimia.
Jokaisella SW26010-suorittimella on neljä ydinryhmää (Core Group, CG), joista jokainen koostuu 64:sta Computing Processing Elements (CPE) -ytimestä, joilla on oma muistiavaruus ja Management Processing Element (MPE) -ohjausytimestä.
Ydinryhmät on yhdistetty network-on-chip-verkolla.
Ydinryhmällä on myös pääsy keskusmuistiin muistinhallintayksikön avulla.
CPE on 64-bittinen RISC-ydin, joka tukee vain käyttäjätasoa (ei muistinsuojausta), 256-bittisia vektorikäskyjä ja sisältää 64 KB paikallista staattista SRAM-muistia (ei välimuistia) ja 16 KB L1-välimuistin ulkoiselle muistille.
Ytimellä on yksi out-of-order-liukuhihna, joka voi suorittaa 8 liukulukulaskua 64-bittisillä liukuluvuilla yhdessä kellojaksossa. Kellotaajuus on 1,45 GHz.
CPE-ytimillä tehdään pääasiassa vain laskentaa.
Ohjausydin MPE on 64-bittinen RISC-ydin, joka tukee käyttäjä- ja systeemitasoja käyttöjärjestelmän toteuttamiseen ja sisältää 32 KB L1-välimuistia datalle ja käskyille ja 256 KB L2-välimuistia. Ytimellä on kaksi liukuhihnaa.
Jokaisessa SW26010-suorittimessa on yhteensä 260 prosessoriydintä ja lasketanoodissa 8 GB DDR3 -muistia.
Kokonaisuudessaan järjestelmässä on 40960 tällaista noodia.
Käyttöjärjestelmänä oleva Sunway RaiseOS perustuu Linuxiin.
Aiheesta muualla

Tiedot TOP500-sivustolla (englanniksi)
Särkijärvi (Kangasala, Suinula)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°33′15″N, 24°01′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Havisevanjärveen 
Järvinumero:  35.732.1.002
Mittaustietoja
Pinnankorkeus:  123,9 m  
Rantaviiva:  1,109 km  
Pinta-ala:  6,695 ha  
Saaria:  ei saaria 
 fiSärkijärvi 
Särkijärvi  on Pirkanmaalla Kangasalla Suinulan osa-alueella sijaitseva järvi.
Maantietoa

Järven pinta-ala on 6,7 hehtaaria ja se on 450 metriä pitkä ja 200 metriä leveä. Se sijaitsee Havisevanjärvestä länteen Havialan asuinalueen lähellä. Järvellä ei ole kartan mukaan saaria ja sen pohjoisrannalla sijaitsee kolme taloutta. Sen rantaviivan pituus on 1,1 kilometriä ja sen rannat ovat metsämaata, joka on paikoin soistunutta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Havisenjärven-Myllyojan valuma-alueeseen se kuuluu. Järven vedenpinnan korkeus on 123,9 metriä mpy. Siihen on johdettu maatama lyhyt metsäoja. Järven laskuoja laskee noin 300 metrin päässä Havisevanjärveen.
Historiaa

Vuoden 1855−1856 Kalmbergin kartastossa sen kaakkoispuolelle oli raivattu niittyjä, jonne tuli metsäpolkuja lännestä ja etelästä. Järvellä ei ollut tuolloin asutusta.
Vuoden 1954 peruskartassa järven pohjoispuolella sijaitsi kaksi maatilaa, joiden peltopalstoja oli järven pohjois-, itä- ja eteläpuolella. Suinulasta oli rakennettu tie Havisevanjärven pohjoispuolelle ja järvien väliin ja Onkijärven pohjoispuolelle oli kaavoitettu Tampellan omakotialueet. Osalla tonteista oli jo rakennuksia, mutta niiden määrä lisääntyi vuosien aikana. Peltopalstoja oli metsitettu jokunen vuoden 1975 kartassa ja nykyään niitä ei enää ole. Järven pohjoisrannassa on jäljellä tilan rakennuksia.
Särkijärvi (Kuhmoinen, Karklampi)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′42″N, 25°10′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Tervalampeen
Järvinumero:  14.221.1.065
Mittaustietoja
Pinnankorkeus:  128,9 m  
Pituus:  810 m  
Leveys:  260 m  
Rantaviiva:  1,92 km  
Pinta-ala:  8,346 ha  
Saaria:  ei saaria 
 fiSärkijärvi 
Särkijärvi on Pirkanmaalla Kuhmoisissa Karklammen kylän lähellä sijaitseva järvi.
Maantietoa

Järven pinta-ala on 8,3 hehtaaria, se on 800 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,9 kilometriä ja sen rannat ovat pääosin soistunutta metsämaata. Järven ympäristössä on vapaa-ajan asuntoja ja muutama talo. Niille tulee tiet lännestä yhdystieltä 3291.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 128,9 metriä mpy. Siihen johtaa kaksi ojaa, joista toinen tuo vettä koillisesta Sauvasoilta asti. Järven laskuoja lähtee sen itäpäästä ja laskee 500 metrin päässä Tervalampeen. Laskuojan pudotus on 0,8 metriä.
Historiaa

Vuoden 1855–1856 Kalmbergin kartastossa järvi oli merkitty.
Vuoden 1966 peruskartassa järven ympäristössä oli muutama talo, joiden yhteydessä oli peltoa. Vuoteen 1986 mennessä järvelle oli rakennettu muutama talo lisää ja pelloit olivat osin metsittyneet.
Tad

| Tad> Tiedot |
| --- | --- |
Toiminnassa:  1988–1999
Tyylilaji:  grunge, heavy metal, alternative metal
Kotipaikka:  Seattle, Washington, Yhdysvallat
Entiset jäsenet:  Tad Doyle, Laulu, kitara   Gary Thorstensen, Kitara (1988–1994)  Kurt Danielson, Basso   Steve Wied, Rummut (1988–1991)  Ray Washam, Rummut (1991–1992)  Josh Sinder, Rummut (1993–1996)  Mike Mongrain, Rummut (1996–1999) 
Levy-yhtiö:  Sub Pop Records   Futurist Records   Amphetamine Reptile Records   Giant/Warner Bros. Records   EastWest/Elektra Records  
Infobox OKNimi-testi OK: 
Tad oli vuonna 1988 perustettu yhdysvaltalainen rockyhtye Seattlesta, Washingtonista. Se oli yksi ensimmäisistä yhtyeistä, jotka tulivat Seattlesta grunge-aikakaudella. Tad sai paljon vaikutteita metallimusiikista toisin kuin monet muut grunge-yhtyeet, jotka ottivat enemmän vaikutteita punkista. Vaikka Tadin kaupallinen menestys olikin melko vähäistä, sen musiikki on edelleen hyvin arvostettua grunge-fanien keskuudessa.
Diskografia > Albumit

God's Balls (1989)
Salt Lick/God's Balls (1990)
8-Way Santa (1991)
Inhaler (1993)
Live Alien Broadcasts (1995)
Infrared Riding Hood (1995)
Quick and Dirty (2018)
Diskografia > EP:t ja singlet

Daisy/Ritual Device (1988)
Damaged I (1989)
Wood Goblins/Cooking With Gas (1989)
Loser/Cooking with Gas (1990)
Salt Lick (1990)
Jinx/Pig Iron (1990)
Jack Pepsi/Eddie Hook (1991)
Salem/Welt/Leper (1992)
Lycantrope/Just Bought the Farm (1992)
Leafy Incline/Pale Corkscrew (1993)
Dementia (1995)
Red Eye Angel/Bludge (1995)
Obscene Hand/Kevorkian's Holiday (1997)
Oppenheimer's Pretty Nightmare/Accident On the Way to Church (1998)
Tert-butyylilitium

| tert-Butyylilitium |
| --- | --- |

Tunnisteet
CAS-numero:  594-19-4
PubChem CID:  638178
SMILES:  [Li+].C[C-](C)C
Ominaisuudet
Molekyylikaava:  C4H9Li
Moolimassa:  64,053 g/mol
Sulamispiste:  70–80 °C (100 Pa, sublimoituu)
Tiheys:  0,66 g/cm3
Liukoisuus veteen:  Reagoi veden kanssa
tert-Butyylilitium (C4H9Li) on eräs litiumin muodostamista organometalliyhdisteistä eli organolitiumyhdisteistä. Se on vahva emäs, jota käytetään orgaanisissa synteeseissä.
Ominaisuudet

tert-Butyylilitium on huoneenlämpötilassa valkoinen kiteinen aine, joka sublimoituu kuumennettaessa. Yhdiste hajoaa 140 °C:n lämpötilassa litiumhydridiksi ja 2-metyylipropeeniksi. Se reagoi erittäin voimakkaasti myös veden ja muiden proottisten liuottimien kanssa. tert-Butyylilitium liukenee hyvin hiilivetyihin ja eettereihin, mutta reagoi eetterienkin kanssa. Reaktiivisuudeltaan yhdiste on voimakkaampi ja emäksisempi verrattuna isomeereihinsä n-butyylilitiumiin ja sek-butyylilitiumiin. Hiilivetyliuoksissa yhdiste muodostaa muiden organolitiumyhdisteiden tavoin aggregaatteja ja esiintyy tyypillisesti tetrameereinä.
Valmistus ja käyttö

tert-Butyylilitiumia valmistetaan tyypillisesti metallisen litiumin ja tert-butyylikloridin välisellä reaktiolla. Liuottimina käytetään hiilivetyjä ja yhdiste myydään tyypillisesti pentaani- tai heksaaniliuoksena.
tert-Butyylilitium on erittäin voimakas emäs ja sitä käytetään tähän tarkoitukseen orgaanisen kemian synteeseissä muun muassa litiointireaktioissa ja vaihtolitioinneissa, joissa se reagoi alkyylihalogenidien kanssa muodostaen muita alkyylilitiumyhdisteitä. tert-Butyylilitiumia käytetään myös liittämään muihin yhdisteisiin tert-butyyliryhmiä. Näin valmistetaan muun muassa orgaanisten yhdisteiden suojaukseen käytettävää tert-butyylidimetyylisilyylikloridia. Trialkyyliboraanit reagoivat yhdisteen kanssa muodostaen litiumin trialkyyliborohydridejä.
Take the Crown

| Take the Crown Robbie Williams |
| --- | --- | --- |

Studioalbumin tiedot
 Äänitetty : syyskuu 2011 – elokuu 2012
 Studio : Sarm Studios ja Angel Studios (Lontoo, Iso-Britannia); Sarm West Coast ja Capitol Studios (Los Angeles, Kalifornia)
 Julkaistu: 2. marraskuuta 2012
 Formaatti: CD
 Tuottaja(t): Jacknife Lee
 Tyylilaji: pop, pop rock
 Kesto: 43.41 (Standard edition) 53.22 (Deluxe edition bonus tracks)
 Levy-yhtiö: Island, Universal
Listasijoitukset
  13.
Robbie Williamsin muut julkaisut
| In and Out of Consciousness: The Greatest Hits 1990–2010 2010 | Take the Crown 2012 | Swings Both Ways 2013 |
Singlet albumilta Take the Crown
 ”Candy” Julkaistu: 8. lokakuuta 2012  ”Different” Julkaistu: 17. joulukuuta 2012  ”Be a Boy” Julkaistu: 11. maaliskuuta 2013
Take the Crown on brittiläisen muusikon Robbie Williamsin yhdeksäs studioalbumi, joka julkaistiin 5. marraskuuta 2012. Albumi oli Robbie Williamsin ensimmäinen sooloalbumi sen jälkeen, kun hän palasi Take That -yhtyeeseen. Albumi sai pääosin hyvän vastaanoton ja pääsi kahdeksan maan listaykköseksi myyden puoli miljoonaa kappaletta pelkästään Isossa-Britanniassa.
Kappaleet

Be a Boy – 4.39
Gospel – 4.26
Candy – 3.20
Different – 4.52
Shit on the Radio – 2.53
All That I Want – 3.30
Hunting for You – 3.58
Into the Silence – 4.48
Hey Wow Yeah Yeah – 2.52
Not Like the Others – 4.15
Losers – 4.08 (feat. Lissie)
Arvostelut

AllMusic:
The Guardian:
Aiheesta muualla

Take the Crown discogs.com -sivustolla
Terveystaloustieteen Seura

| Terveystaloustieteen Seura |
| --- | --- |
Perustettu:  1992
Kotipaikka:  Terveyden ja hyvinvoinnin laitos PL  30 00271 Helsinki
:  Ismo Linnosmaa
Aiheesta muualla
Sivusto
Infobox OKNimi-testi OK: 
Terveystaloustieteen seura on vuonna 1992 perustettu terveystaloustieteellistä tutkimusta ja koulutusta edistävä yhdistys. Yhdistys järjestää vuosittain terveystaloustieteen päivät. Terveystaloustieteen seura on aktiivisesti osallistunut pohjoismaisten terveystaloustieteilijöiden yhteistyöhön. Seura on järjestänyt pohjoismaisten terveystaloustieteilijöiden kokouksen Suomessa viisi kertaa, vuosina 1992 ja 2012 Kuopiossa ja vuosina 1997, 2002 ja 2017 Helsingissä Seuran puheenjohtaja on Ismo Linnosmaa.
Historia

Terveystaloustieteen synty ajoitetaan usein Kenneth Arrow'n vuonna 1963 julkaisemaan artikkeliin terveydenhuollon erityispiirteistä. Suomessa terveystaloustieteellistä tutkimusta tehtiin aktiivisesti 1970-luvun alusta lähtien, ja vuonna 1975 julkaistiin terveystaloustieteen erikoisnumero Kansantaloudellisessa aikakauskirjassa. Tämän jälkeen aloitettiin terveystaloustieteen koulutus.
Terveysportti

Terveysportti on Kustannus Oy Duodecimin ylläpitämä sisältöpalvelu terveydenhuollon ammattilaisille. Terveysportin keskeinen toiminta-ajatus on helpottaa ja nopeuttaa terveydenhuollon ammattilaisten päivittäistä työtä tarjoamalla työssä tarvittava lääketieteellinen tieto yhdestä paikasta. Tiedon tuottajina ovat Duodecimin laaja asiantuntijaorganisaatio ja yhteistyökumppanit.
Aiheesta muualla

Terveysportti
Duodecim
Kustannus Oy Duodecim
SpatiaLite

| SpatiaLite |
| --- | --- |
Kehittäjä:  Alessandro Furieri
Kehityshistoria
Ensijulkaisu:  21. maaliskuuta 2008
Vakaa versio:  4.3.0a / 7. syyskuuta 2015
Kehitysversio:  4.4.0-RC0 / 13 joulukuuta 2015
Tiedot
Ohjelmistotyyppi:  Tiedonhallintajärjestelmä
Alusta:  GNU/Linux, MS-Windows, Mac OS X, POSIX-yhteensopivat järjestelmät
Ohjelmointikielet:  C
Lisenssi:  MPL 1.1 GNU GPL 2.0-> GNU LGPL 2.1-> kolmilisensoitu
Aiheesta muualla
Verkkosivusto
SpatiaLite on vapaa, kevyt paikkatiedon tallennukseen soveltuva tiedonhallintajärjestelmä, joka on rakennettu SQLite:n päälle. Se on tiedostopohjainen yhden käyttäjän relaatiotietokanta. Paikkatietokohteiden tuen osalta se on suurimmaksi osaksi OGC-SFS -yhteensopiva.
Tietolähteiden tuki

Seuraavia formaatteja voi käyttää suoraan SQL-pääsyyn
ESRI Shapefile
DBF Archive File
TXT/CSV
Excel-taulukkotiedosto (.xls)
Paikkatietoformaattien mukaisten geometrioiden tuki

SpatiaLite tukee mm. seuraavien formaattien mukaisia geometrioita
WKT ja WKB
PostGIS:n EWKT ja EWKB
GML-versioita 2 ja 3
KML
GeoJSON
SVG
Riippuvuudet

SpatiaLite riippuu seuraavista kirjastoista
GNU iconv
GEOS
Proj.4
FreeXL
Aiheesta muualla

SpatiaLite kotisivu
Tapani Vierimaa

Tapani Vierimaa (s. 1949) on Alavieskan entinen kunnan­johtaja. Aikaisemmin hän oli Ylivieskan kaupunginsihteeri. Alavieskan kunnanjohtajan virkaan hänet valittiin useiden hakijoiden joukosta vuonna 2009. Vuonna 2004 hän haki Ylivieskan kaupunginjohtajaksi tulematta valituksi. Hän on koulutukseltaan hallintotieteiden kandidaatti. Hän suunnitteli jäävänsä eläkkeelle kesälomansa jälkeen vuonna 2013, mutta jatkoikin vielä vuoden 2014 loppuun. Hänen seuraajakseen valtuusto valitsi kahden vuoden määräajaksi yksimielisesti Olli Ikosen.
Tellus-maatietokanta

Tellus on Maahanmuuttoviraston maatietopalvelun ylläpitämä viranomaiskäyttöön tarkoitettu maatietokanta, johon kootaan maatietoa viraston päätöksenteon sekä sidosryhmien tarpeisiin. Tietokanta sisältää maatietopalvelun omat tuotokset sekä monipuolisesti valikoitua aineistoa keskittyen tärkeimpiin lähtömaihin. Telluksen tietoihin pääsee tutustumaan Euroopan turvapaikka-asioiden tukiviraston (EASO) ylläpitämän COI-portaalin kautta.
Tellus-maatietokanta on otettu käyttöön vuonna 2001. Maahanmuuttovirasto on uudistamassa tietokantaa portaaliksi, jota on suunniteltu avattavan myöhemmin myös julkiseen käyttöön. Maatietopalveluportaali kokoaa yhteen maatietopalvelun kotisivut, lähtömaatietokannan sekä maatietotutkijoiden yhteiset työtilat.
Maatieto

Maatiedolla tarkoitetaan valtion oloihin liittyvää tietoa, kuten poliittisia ja yhteiskunnallisia olosuhteita, ihmisoikeustilannetta, lainsäädäntöä, maantiedettä sekä arkielämään liittyviä asioita. Maatietoa tarvitaan Maahanmuuttoviraston kaikilla toiminnan aloilla, mutta sen tärkeys korostuu kansainvälistä suojelua koskevissa hakemuksissa. Maatiedolla on erityinen asema päätöksenteon tukena sekä lähtömaiden olosuhteiden ymmärtämisessä.
Aiheesta muualla

Mykkänen, Merilii: Maatiedon salapoliisit Lähi-idän opiskelijat ry.  27.4.2014. Viitattu 21.9.2018.
EASO COI Portal (Arkistoitu – Internet Archive)
TELLUS - Maahanmuuttovirasto
Suomen tulli (täsmennyssivu)

Suomen tulli tai Suomen Tulli voi viitata seuraaviin asioihin:
Suomen tulli, viranomainen
Suomen Tulli, televisiosarja
Suomen Tulli, yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen tulli”, voi hakea sivunnimihaulla, laajalla sivunnimihaulla tai tekstihaulla.
Takefusa Kubo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Takefusa Kubo
Syntymäaika: 4. kesäkuuta 2001 (ikä 23)
Syntymäpaikka: Kawasaki, Japani
Pelipaikka: keskikenttäpelaaja
Pituus: 173 cm
Seura
Seura: Real Sociedad
Pelinumero: 14
Junioriseurat
2008–2009: FC Persimmon
2008–2010: Tokyo Verdy
2010–2011: Kawasaki Frontale
2011–2015: Barcelona
2015–2017: FC Tokyo
Seurat
| Vuodet | Seura | O | (M) |
| 2016–2018 | FC Tokyo U-23 | 34 | (5) |
| 2016–2019 | FC Tokyo | 19 | (4) |
| 2018 | → Yokohama F. Marinos | 5 | (1) |
| 2019–2022 | Real Madrid | 0 | (0) |
| 2019–2020 | → Mallorca | 35 | (4) |
| 2020–2021 | → Villarreal | 13 | (0) |
| 2021 | → Getafe | 18 | (1) |
| 2021–2022 | → Mallorca | 28 | (1) |
| 2022– | Real Sociedad | 42 | (14) |
Maajoukkue
| 2019– | Japani | 27 | (2) |
 Seurajoukkueuran tilastot kattavat vain kansalliset sarjat, päivitetty 5. lokakuuta 2023.  Maajoukkueuran tilastot päivitetty 5. lokakuuta 2023.
Takefusa Kubo (jap. 久保建英, Kubo Takefusa; s. 4. kesäkuuta 2001 Kawasaki) on japanilainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan keskikenttäpelaaja.
Seurajoukkueura

Kubo solmi 14. kesäkuuta 2019 viisivuotisen sopimuksen Real Madridin kanssa. Kubo liittyi seuran edustusjoukkueen harjoituskaudelle heinäkuussa 2019, mutta myöhemmin kesällä hänet lainattiin kaudeksi 2019–2020 sarjanousija Mallorcaan.
Elokuussa 2020 Kubo siirtyi vuoden mittaiseksi sovitulla lainasopimuksella Villarrealiin. Tammikuussa 2021 hänen lainapestinsä vaihtui kuitenkin toiseen seuraan, Getafeen. Kauden 2021–2022 hän pelasi lainalla Mallorcassa. Heinäkuussa 2022 Real Madrid myi Kubon Real Sociedadiin.
Maajoukkueura

Kubo debytoi Japanin maajoukkueessa kesäkuussa 2019. Hän kuului Japanin joukkueeseen Copa Américassa 2019. Hän on pelannut lokakuun 2022 loppuun mennessä 19 maaottelua ja tehnyt yhden maalin kesäkuussa 2022 ystävyysottelussa Ghanaa vastaan. Kesällä 2021 käydyissä Tokion olympialaisissa Kubo pelasi neljänneksi sijoittuneen Japanin kaikki kuusi ottelua avauskokoonpanossa ja teki maalin kaikissa kolmessa alkulohko-ottelussa, joissa vastustajina olivat Etelä-Afrikka, Meksiko ja Ranska.